**\*U akademskoj godini 2021./2022. kolegij se iznimno izvodi ONLINE**

**Naziv kolegija:** Proust i njegovi tumači

**Nastavnica:** dr. sc. Andrea Zlatar Violić, red. prof.

**ECTS bodovi:** 6

**Jezik:** hrvatski

**Trajanje:** jedan semestar, II. i IV., zimski, diplomski studij

**Status:** izborni kolegij

**Oblik nastave:** predavanje, seminar

**Uvjeti za upis kolegija:** nema

**Cilj kolegija:** Cilj kolegija je upoznavanje i razumijevanje samoga ciklusa *U traganju za izgubljenim vremenom*te recepcije Proustova djela iz teorijskih perspektiva od njegovih suvremenika do teoretičara s početka 21. stoljeća.

**Uloga kolegija u ukupnom kurikulumu:** Kolegij pridonosi boljem poznavanju povijesti i problematike moderne europske književnosti, kao i razumijevanju važnoga opusa modernističke proze u kontekstu suvremenih teorija.

**Opis kolegija:** Kolegij započinje analizom recepcije Prousta od strane njegovih literarnih, kritičarskih i filozofskih suvremenika. Zatim slijedi kronologija književnoteorijskog interesa za Proustovo djelo, prvenstveno za njegov romaneskni ciklus *U traganju za izgubljenim vremenom*. Taj slijed pokazat će ne samo promjenljivost intenziteta interesa već i promjenu teorijskih naglasaka, od stilističke i strukturalističke analize, preko naratoloških i psihoanalitičkih pristupa, sve do suvremene recepcije koja ga veže uz antimodernistička strujanja s početka dvadesetog stoljeća.

**Studentske obveze**: redovito pohađanje nastave, redovito sudjelovanje u nastavi (analiza tekstova, 1 kraći esej /3-5 kartica/, 1 kraće usmeno izlaganje)

**Ispit:** dulji pisani rad (esej 8-12 kartica) iz jedne od tema kolegija i ispit koji obuhvaća sva područja

**Sadržaj kolegija:**

I: Uvodna razmatranja i komentar ponuđene literature. Rasprava o čitateljskim iskustvima studenata.

II: Razlikovanje vanjske i unutarnje povijesti književnosti. Proust i Beckett.

III: Proustov odnos prema suvremenoj književnosti. Proust i Saint-Beuve. Proust i Ruskin.

IV: Koncepcije vremena: filozofija Henrija Bergsona i Proustova ideja "pronađenog vremena"

V: *U traganju za izgubljenim vremenom*. Plan i struktura Proustova ciklusa i razvoj glavnoga lika u vremenu

VI: Pamćenje i sjećanje: odnos osobnog sjećanja i kolektivne memorije

VII: Pripovjedna struktura i postupci: naratološka analiza romanesknog i autobiografskog pripovjednog "ja"

VIII: Naratologija i teorija autobiografije: odnos autor-pripovjedač-lik

IX: Psihoanalitičke teorije i Proustov ciklus

X: "Proust je bio neuroznanstvenik"

XI: Proust i Barthes

XII: Uloga prostora i osjetilnog svijeta u Proustovu opusu

XIII: Proust i anti/modernizam

XIV: *Pronađeno vrijeme,* izgubljena povijest: 1913/2014

XV: Zaključna razmatranja i evaluacija

**Literatura:**

**Obavezna literatura:**

1. P. Burdije (Bourdieu), *Pravila umetnosti*. *Geneza i struktura polja književnosti*, Novi Sad, 2003.

2. www.college-de-france.fr: Antoine Compagnon: predavanja i tekstovi online /en ligne/

3. Barthes, Roland: "L'ecriture et la parole", u: *Bruissement de la langue,* Paris, Seuil 1984. (postoji engleski prijevod!)

4. *Gordogan* VII, br. 17-18, siječanj-travanj 1985, Zagreb. Tematski blok o Proustu.

5. *Europski glasnik 5* (tematski blok o Proustu), Zagreb, 2000.

6. Lehrer, Jonah: *Proust je bio neuroznanstvenik* (str. 83-101), Zagreb, Algoritam, 2012.

7. I. Šafranek*, Marcel Proust: U traganju za izgubljenim vremenom*, u: Temelji modernog romana, Zagreb, 1971, str. 5-75.

8. M. Proust, *U traganju za izgubljenim vremenom*, Zagreb, 1965 (1977).

9. zbornik *Autor, pripovjedač, lik* (ur. C. Milanja), tekstovi P. Ricoeura i Ph. Lejeunea, Osijek, Svjetla grada, 2000.

**Dopunska literatura:**

*Modernism*, ur. M. Bradbury i J. McFarlane, London, Penguin Books, 1991, str. 206-228, 393-442. i 453-466. ili Žmegač, Viktor: *Težišta modernizma*.

*Proust.* *A Collection of Critical Essays*, prir. R. Girard, Englewood Cliffs, N. J., 1962.

G. Deleuze, *Proust et signes*, Presses Universitaires de France, 1964. (*Proust and Signs*, Continuum, London & New York, 2008.)

Ž. Pule (G. Poulet), *Čovek, vreme, književnost*, Beograd, 1974, str. 377-410.

J. Kristeva, *Time and Sense. Proust and The Expirience of Literature*, Columbia University Press, 1996.

R. Shattuck, *Proust's Way. A Field Guide to In Search of Lost Time*, New York & London, 2000.

Jasna Plevnik, *Prustovsko pitanje. Recepcija u traganju za izgubljenim vremenom u Hrvatskoj*, Zagreb, 1990.

Weinrich, Harald, *Leta*. *Umjetnost i kritika zaborava.* Zagreb, Algoritam, 2007.

Bowie, Malcolm, *Freud, Proust and Lacan: Theory as Fiction*, 1988.